گوگل، خالق اوزانی آشیق ویسل‌ین 123.جو دوغوم گونونه اؤزل لوگو حاضرلادی.
گوگل آنا صحیفه‌سینده دوودل اولا‌راق آدلان‌دیریلان لوگودا، آشیق ویسل‌ باغلاما چالارکن یئر آلیر.
دوودلا تیخلاناندا مشهور آشیقلا باغلی بیلگیلر ایله خالق ماهنی‌لاری‌نین یئر آلدیغی صحیفه‌لرین لینک‌لری ائکرانا گلیر.
آشیق ویسل لقبیله تانینان ویسل شاطیراوغلو، 25 اکتبر 1894ده شارقیشلادا دونیایا گلدی.
گولزار ایله "قاراجا" لقب‌لی اکینچی احمدین اوغلو اولان ویسلین ایکی باجیسی، چیچک خسته‌لیگینه یولوخا‌راق حیاتینی ایتیردی. آشیق ویسل ده 7 یاشیندا عینی خسته‌لیک‌دن دولایی ایکی گؤزونو ایتیردی.
ایلنمه‌سی اوچون آتاسی‌نین آلدیغی باغلامایلا اول باشقا آشیق‌لارین خالق ماهنی‌لارینی چالماغا باشلایان اوستا صنعتچی، 1930دا سیواس معاریف مودورو اولان احمد قودسی تجر ایله شاعرلر گئجه‌سینده تانیشدی. آشیق ویسل، تجرین وئردیگی دستکله بیر چوخ ویلایتی گزمه‌یه باشلادی.
آشیقلیق گله‌نگینین سون بؤیوک نماینده‌لرین‌دن اولان آشیق ویسل، بیر دؤنم یوردو گزه گزه کند انستیتو‌لاریندا ساز خوجالیغی ائتدی. سلدا باغجان، گولدن قارابؤجک، حمیرا، فیکرت قیزیل‌اوخ، اسین افشار کیمی بعضی موسیقیچی‌لر 1970‌لی ایللرده آشیق ویسلین دئییشلرینی دوزنله‌یره‌رک یاییغینلاشما‌سینی تامین ائتدی. شارقیشلادا هر ایل آشیق ویسلین آدینا شن‌لیک گئچیریلیر.
آشیق ویسل، اثرلرینده ایستیفاده ائتدیگی ساده دیلله دقت چکرکن، شعرلرینده یاشاما سئوینجی ایله کدر، ایگیمسر‌لیکله موتسوزلوق ایچ ایچه‌دیر. طبیعت، اجتماعی حادثه‌لر، دین و سیاسته اینجه تنفیدلر ائتدیگی شعرلری ده قلمه آلان صنعنچینین شعرلری، دئییشلری (1944)، سازدان سس‌لر (1950)، دوست‌لار منی خاطیرلاسین (1970) آدلی کیتاب‌لاریندا توپلاندی.
اونلو خالق اوزانی 21 مارس 1973ده آغجییر سرطانی نتیجه‌سینده دونیاسینی دییشدی.
